proxectonos/corpus_dominio_legal_administrativo_tmp huggingface dataset:
07/10/2021 | Administración LocalMunicipal
Sada
Secretaría
Aprobación inicial da modificación de créditos número 42/2021

ANUNCIO Aprobación inicial da modificación de créditos número 42/2021 O Pleno do Concello de Sada, en sesión celebrada o día 30 de setembro de 2021, acordou aprobar inicialmente a modificación orzamentaria número 42/2021, correspondente ao expediente de suplemento de crédito 01/2021 e baixa por anulación 01/2021. En cumprimento do disposto nos artigos 169.1 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente no departamento de servizos económicos polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario o Pleno disporá dun prazo dun mes para resolvelas. Sada, 1 de outubro de 2021. O alcalde Óscar Benito Fernández Portela
07/10/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de rectificación do acordo adoptado polo Pleno da Corporación en sesión celebrada o 10 de setembro de 2021 en relación coa aprobación técnica do Plan de sendas peatonais 2021

ANUNCIO DE RECTIFICACIÓN DO ACORDO ADOPTADO POLO PLENO DA CORPORACIÓN EN SESIÓN CELEBRADA O 10 DE SETEMBRO 2021 EN RELACIÓN COA APROBACIÓN TÉCNICA DO PLAN DE SENDAS PEATONAIS 2021 A Excma. Deputación Provincial da Coruña, en sesión celebrada o 1 de outubro de 2021, adoptou entre outros o seguinte acordo: Rectificar o acordo adoptado polo Pleno da Corporación en sesión celebrada o 10 de setembro 2021 en relación coa aprobación técnica do Plan de sendas peatonais 2021 no sentido que: ONDE DI: “Aprobar técnicamente o PLAN DE SENDAS PEONÍS 2021, TERCEIRA FASE, integrada polo proxecto DP 4803 mellora seguridade viaria senda P. Q. 7+100 a 10+332 - Pontedeume”, DEBE DICIR: 1.–Aprobar técnicamente o Plan de SENDAS PEATONAIS 2021, TERCEIRA FASE, cun presuposto total de 1.148.009,07.- euros, con cargo á aplicación 0410/4535/60900 que se detalla: 2.–Iniciar os trámites para a expropiación dos bens e dereitos necesarios para a execución das seguintes obras: 3.–Expoñer ao público o proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados 4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 4 de outubro de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
07/10/2021 | Administración LocalMunicipal
Arteixo
Renda e Exaccións
Anuncio de aprobación provisional da taxa pola prestacion do servizo de lacería. O. F. n.º 29

Aprobación provisional da imposición e ordenación da taxa por prestación do servizo de lacería, recollida, retirada de animais soltos e abandonados na vía pública e dos servizos derivados do seu mantemento e aprobación da Ordenanza fiscal reguladora n.º 29 O Pleno da Corporación, en sesión de 30 de setembro de 2021, adoptou, entre outros, o acordo seguinte: Aprobación provisional da imposición e ordenación da taxa por prestación do servizo de lacería, recollida, retirada de animais soltos e abandonados na vía pública e dos servizos derivados do seu mantemento e aprobación da Ordenanza fiscal reguladora n.º 29. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro das ordenanzas citadas. Asina dixitalmente na data do documento electrónico. A concelleira de Servizos Económicos. Patricia Amado Varela. Arteixo, 4 de outubro de 2021.
07/10/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de sendas peonís 2021, cuarta fase, integrado polo Proxecto DP 8901 A Gaiosa a Ponte de Sarandón, mellora seguridade viaria P. Q. 2+500 a 3+170. Concello de Vedra

A Exma. Deputación Provincial da Coruña, en sesión celebrada o 1 de outubro de 2021, adoptou entre outros o seguinte acordo: 1.- Aprobar o Plan de SENDAS PEONÍS 2021 CUARTA FASE cun orzamento total de 225.102,31.- euros, con cargo á aplicación 0410/4535/60900 que se detalla: 2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 4 de outubro de 2021 O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
07/10/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do Plan de investimento en vías provinciais 2021, novena fase, integrado polo Proxecto DP 8001.- ponte sobre o rio Mandeo na estrada DP 8001 Cruces a Penablanca, PQ 3+100 Concello de Sobrado

A Exma. Deputación Provincial da Coruña, en sesión celebrada o 1 de outubro de 2021, adoptou entre outros o seguinte acordo: 1.- Aprobar tecnicamente o proxecto incluído no Plan de INVESTIMENTO EN VIAS PROVINCIAIS 2021 NOVENA FASE cun orzamento total de 893.873,15.- euros, con cargo á aplicación 0410/4531/60900 que se detalla: 2.- Iniciar os trámites para a expropiación dos bens e dereitos necesarios para a execución da seguinte obra: 3.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.4.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 4 de outubro de 2021 O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
07/10/2021 | Administración LocalMunicipal
Lousame
Aprobación inicial de ordenanza non fiscal

Aprobación inicial de ordenanza non fiscal O Concello de Lousame, na sesión ordinaria que tivo lugar o día 24.09.2021, acordou a aprobación inicial do Regulamento de Honras e Distincións do Concello de Lousame. Por medio do presente anuncio ábrese un período de información pública, por un prazo de 30 días hábiles, para que calquera interesado poida presentar suxerencias ou reclamacións, contra a aprobación inicial do Regulamento. No caso de que non se tivese presentado ningunha, entenderase definitivamente adoptado o acordo que até ese momento era provisional; sen prexuízo da publicación do texto íntegro do Regulamento no Boletín Oficial da Provincia. Lousame, a 4 de outubro de 2021. A Alcaldesa M.ª Teresa Villaverde Pais
07/10/2021 | Administración LocalMunicipal
Cerceda
Secretaría
Aprobación inicial da Ordenanza reguladora da concesión de axudas ó fomento da natalidade e asentamento poboacional no Concello de Cerceda

ANUNCIO Aprobación inicial da Ordenanza reguladora da concesión de axudas ó fomento da natalidade e asentamento poboacional no Concello de Cerceda En sesión do Concello Pleno celebrada o día 30/09/2021, aprobouse provisionalmente a Ordenanza reguladora da concesión de axudas ó fomento da natalidade e asentamento poboacional no Concello de Cerceda. Sométese o expediente a información pública e audiencia ós interesados polo prazo de trinta días hábiles para a presentación de reclamacións e suxerencias, prazo que comenzará a partir do día seguinte ó da publicación do anuncio no BOP. Deberá publicarse, así mesmo, no taboleiro de anuncios do Concello. No caso de que non se presentasen reclamacións ou suxerencias, entederase definitivamente adoptado o acordo ata entón provisional. Para a entrada en vigor deberá publicarse no Boletín Oficial da Provincia íntegramente o texto definitivo da modificación e entrará en vigor trascorrido o prazo o prazo de quince días hábiles da recepción da comunicación do presente acordo polos órganos competentes da Administración Xeral do Estado e da Comunidade Autónoma.” Cerceda,4 de outubro de 2021. O alcalde-presidente Juan Manuel Rodríguez García
07/10/2021 | Administración LocalMunicipal
Coristanco
Aprobación inicial Ordenanza fiscal nº 20 taxa polo aprov. especial do dominio público local, empresas explotadoras de serv. de Subm. de interese xeral

O Pleno do Concello de Coristanco na súa sesión ordinaria do 30 de setembro de 2021 aprobou inicialmente a “Ordenanza Fiscal nº 20, reguladora da Taxa polo aproveitamento especial do dominio público local, a favor de empresas explotadoras de servizos de subministros de interese xeral”, e a modificación do artigo 4.2 da “Ordenanza fiscal nº 8 reguladora da Taxa por utilizacións privativas ou aproveitamentos especiais do dominio público local por tendidos, tuberías e galerías para as conduccións de enerxía eléctrica, auga, gas ou calquer outro fluído incluídos os postes para líneas, cables, palomillas, caixas de amarre, de distribución ou de rexistro, tranformadores, rieles, básculas, aparatos para venda automática e outros análogos que se establezan sobre rúas públicas ou outros terreos de dominio público local ou voen sobre os mesmos” En cumprimento do disposto no artigo 17 do Texto Refundido da Lei Reguladora das Facendas Locais, o expediente exporase ao público polo prazo de trinta días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a ordenanza definitivamente aprobada sen necesidade de novo acordo plenario. Do que dáse traslado aos efectos oportunos Documento asinado electrónicamente (Lei 39/2015) por JUAN CARLOS GARCÍA POSE, Alcalde do Concello de Coristanco, en Coristanco a 1 de outubro d e 2021.
07/10/2021 | Administración LocalMunicipal
Cabana de Bergantiños
Emprazamento contencioso - administrativo por responsabilitade patrimonial

CRISTIAM DOUZ JUSUE. ten interposto recurso contencioso administrativo (procedemento abreviado 102/2021) ante o xulgado do contencioso administrativo nº 4 de A Coruña pola desestimación presunta de reclamación de responsabilidade patrimonial por danos en vehículo en accidente en Anos, neste termo municipal. O 26 de abril de 2021 recíbese oficio (r. e. nº 569) dende o indicado xulgado requerindo a remisión do expediente e o emplazamento de interesados. En cumprimento do establecido nos artigos 48 e 49 da Lei 29/1998, do 13 de xullo, reguladora da Xurisdicción Contencioso-administrativa, e de conformidade cas competencias que me confire o artigo 21.1. k da Lei 7/1985, do 2 de abril, reguladora das Bases de Réximen Local, RESOLVO: PRIMEIRO: remitir o expediente solicitado ó xulgado contencioso administrativo nº 4 de A Coruña. SEGUNDO: Notificar a presente resolución no prazo de cinco días contados a partir da data da sua adopción a cantos aparezan como interesados no expediente, emprazándoos para que poidan personarse no prazo de nove días. De non ter coñecemento de posibles interesados, insertarase anuncio desta resolución no BOP e no taboleiro de anuncios do Concello, co obxeto de emprazar a todas aquelas personas físicas e xurídicas a cuio favor derivasen dereitos da resolución impugnada e a quenes tiveran interese directo no mantemento da mesma, para que comparezan e se personen en autos ante a referida Sala no prazo de nove días seguintes á publicación deste anuncio. Cabana de Bergantiños, 30 de setembro de 2021 O alcalde. Joel David Chulvi Formica
07/10/2021 | Administración LocalMunicipal
Ferrol
Xestión Tributaria
Padrón mercados setembro 2021

O día 23/09/2021 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de setembro do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 01 de outubro de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
07/10/2021 | Administración LocalMunicipal
Padrón
Nomeamento de persoal laboral temporal para proveer un posto de traballo de peón do grupo de emerxencias supramunicipal da zona do Sar e Caldas, expte.08/2021-SPLT

En cumprimento do establecido na base 15 das que rexeron o procedemento de selección de persoal 08/2021-SPLT para a provisión de dous postos de traballo de peón do Grupo de Emerxencias Supramunicipal da zona do Sar e Caldas, faise público que por Decreto do Alcalde número 674/2021, do 1 de outubro, adoptouse o seguinte acordo: «Segundo. Nomear persoal laboral temporal do Concello de Padrón á seguinte persoa ao ter obtido a primeira mellor puntuación no procedemento de selección número 08/2021-SPLT convocado por Decreto 495/2021, do 9 de xullo, para a provisión dun posto de traballo de peón do Grupo de emerxencias supramunicipal da zona do Sar e Caldas: - PELLETAN CANTORA, ANDREA ESPERANZA. Terceiro. Formalizar coa persoa seleccionada, no prazo máximo dos 2 días hábiles seguintes ao da publicación do presente nomeamento no Boletín Oficial da Provincia da Coruña, o correspondente contrato de traballo a xornada completa, coa categoría de péon e na modalidade de obra ou servizo determinado cuxo obxecto será a prestación de servizos, ata o 31 de decembro do 2021, como membro Grupo de emerxencias supramunicipal da zona do Sar e Caldas, previa presentación por parte da mesma da seguinte documentación: a) Tarxeta da Seguridade Social no suposto de ter sido dada de alta con anterioridade. b) Documento acreditativo do número dunha conta bancaria (IBAN). Cuarto. Facer público o presente nomeamento mediante anuncio que se publicará no Boletín Oficial da Provincia da Coruña, no Taboleiro electrónico do Concello, no de Anuncios da Casa do Concello de Padrón e na páxina web do mesmo. Quinto. Dar traslado da mesma aos servizos de Intervención-Tesourería e ao Comité de Empresa do Concello de Padrón e dar conta ao Pleno na primeira sesión ordinaria que se convoque. Sexto. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.» Padrón, 1 de outubro de 2021 O Alcalde (documento asinado dixitalmente) Asdo. Antonio Fernández Angueira
07/10/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de investimento en vías provinciais 2021, oitava fase, integrado polo proxecto DP 1405 ponte sobre río Anllóns, p. q. 3+800, concellos de Ponteceso e Cabana de Bergantiños

ANUNCIO DE APROBACIÓN DO PLAN DE INVESTIMENTO EN VÍAS PROVINCIAIS 2021, OITAVA FASE A Exma. Deputación Provincial da Coruña, en sesión celebrada o 1 de outubro de 2021, adoptou entre outros o seguinte acordo: 1.–Aprobar o proxecto incluído no Plan de INVESTIMENTO EN VÍAS PROVINCIAIS 2021, OITAVA FASE cun orzamento total de 1.409.124,86 euros, con cargo á aplicación 0410/4531/60900 que se detalla: 2.–Iniciar os trámites para a expropiación dos bens e dereitos necesarios para a execución da seguinte obra: 3.–Expoñer ao público o proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 4 de outubro de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
07/10/2021 | Administración LocalMunicipal
Muxía
Edicto de aprobación do padrón do servizo de ximnasio municipal de agosto 2021

EDICTO DE APROBACIÓN DO PADRÓN DO SERVIZO DE XIMNASIO MUNICIPAL. AGOSTO 2021. Por Decreto da Alcaldía do 1 de OUTUBRO de 2021 aprobouse a seguinte resolución: “Visto o padrón fiscal da taxa polo servizo de ximnasio municipal do mes de agosto de 2021. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente RESOLVO: PRIMEIRO.–Aprobar o padrón da taxa pola prestación de servizos deportivos (ximnasio municipal), e que ascende ao importe de 348 euros de 29 usuarios. SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Muxía, 4 de outubro de 2021. O alcalde Santiago M. Wenwen Ursachi Florencio
07/10/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 30 de setembro de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Abegondo (expediente IN407A 2015/545-1)

Acordo do 30 de setembro de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Abegondo (expediente IN407A 2015/545-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 3 de decembro de 2021, a partir das 11.00 horas, nas dependencias do Concello de Abegondo, para que o pagador da entidade beneficiaria UFD Distribución Electricidad, S. A. proceda ao pagamento do prezo xusto e xuros, por expropiación e imposición de servidumes de paso da instalación eléctrica denominada recuamento LMT CES-705 entre CT Vilanova e derivada a CT Asadiño, no concello de Abegondo (expediente IN407A 2015/545-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 30 de setembro de 2021. Isidoro Martínez Arca Xefe territorial da Coruña
07/10/2021 | Administración LocalMunicipal
Abegondo
Aprobación inicial modificación de creditos 11/2021

O Pleno desta Corporación aprobou na sesión realizada o día 24 de setembro de 2021 o expediente de modificación de créditos MC 11/2021 de suplemento de crédito e crédito extraordinario, dentro do vixente Orzamento Municipal. En cumprimento co disposto no art.177.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público, por prazo de quince días hábiles, na Secretaría deste Concello. Durante este prazo, que comezará a contarse dende o día seguinte á publicación deste anuncio no Boletín Oficial da Provincia da Coruña, poderán formularse as reclamacións que se consideren pertinentes, que deberán ser dirixidas ao alcalde-presidente do Concello de Abegondo. Este expediente entenderase definitivamente aprobado, sen necesidade de novo acordo plenario, se durante o período de exposición pública non se presentan reclamacións e entrará en vigor unha vez que se publique no BOP o resumo por capítulos do estado de gastos do Orzamento de 2021 coas modificacións propostas. Abegondo, 28 de setembro de 2021 O alcalde José Antonio Santiso Miramontes
13/10/2021 | Administración LocalMunicipal
Val do Dubra
Resolución da Alcaldía núm.467/2021, do 6 de outubro, que corrixe erro de transcrición na núm.422/2021, de aprobación da liquidación das Taxas de SAF de libre concorrencia de agosto de 2021

Por Resolución da Alcaldía núm.467/2021, do 6 de outubro de 2021, acordouse o seguinte: Que por Resolución da Alcaldía núm.422/2021, do 23 de setembro de 2021, aprobouse a liquidación da Taxa do SAF de libre concorrencia. Que no apartado de “ANTECEDENTES” da antedita Resolución da Alcaldía existe un erro de transcrición no relativo ó nome da traballadora social que emiteu o informe para o expediente de liquidación. Así que: Polo anteriormente exposto, no uso das atribucións que me outorga a lexislación do réxime local, RESOLVO que: Vista a existencia de débeda en concepto de prestación do servizo de axuda no fogar, na modalidade de libre concorrencia, correspondente ó mes de agosto de 2021 por importe total de 885,66 €. Visto o informe emitido pola traballadora social, Abdelbaki Mensouri Dessy, no que consta a relación de usuarios/as do antedito servizo, na que se inclúen as Taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Vistas as liquidacións da Taxa pola prestación do servizo de axuda no fogar, modalidade de libre concorrencia, elaboradas en base ós datos facilitados pola traballadora social.” Vista a existencia de débeda en concepto de prestación do servizo de axuda no fogar, na modalidade de libre concorrencia, correspondente ó mes de agosto de 2021 por importe total de 885,66 €. Visto o informe emitido pola traballadora social, Florin Stefan Aabidi Barberis, no que consta a relación de usuarios/as do antedito servizo, na que se inclúen as Taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Vistas as liquidacións da Taxa pola prestación do servizo de axuda no fogar, modalidade de libre concorrencia, elaboradas en base ós datos facilitados pola traballadora social.” Val do Dubra, 6 de outubro, de 2021 O alcalde, José Manuel Varela Ferreiro
13/10/2021 | Administración LocalMunicipal
Val do Dubra
Aprobación do padrón municipal da auga, sumidoiros e depuración do Concello de Val do Dubra, 3.º trimestre 2021

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao TERCEIRO trimestre do ano 2021, que ascende á cantidade de 37.406,83 €, así como o canon da auga, procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. Resumo. –Número de contribuíntes: 937.24.794,97 € en concepto de auga 1.845,20 € en concepto de sumidoiros 7.367,49 € en concepto de depuración de augas residuais 3.399,17 € correspondentes ao I. V. E. TOTAL 37.406,83 €. O prazo de ingreso voluntario das débedas correspondentes ao TERCEIRO trimestre de 2021 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 16 de setembro de 2021. O alcalde José Manuel Varela Ferreiro
13/10/2021 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de agosto de 2021

Mediante Decreto de Alcaldía nº 596/2021 do 30 de setembro de 2021, aprobáronse os padróns/matrículas de: · Prezo Público pola Prestación do Servizo de Axuda no fogar de Libre Concorrencia · Prezo Público pola Prestación do Servizo de Axuda no fogar Dependencia Ámbolos dous correspondentes ao mes de agosto de 2021, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente, polo Alcalde-Presidente, don D. Bernardo Fernández Piñeiro, na data do 1 de outubro de 2021.
13/10/2021 | Administración LocalMunicipal
Oleiros
Urbanismo
Aprobación inicial expediente FG nº 661 - proxecto de urbanización do SUD-2

Mediante Resolución da Alcaldía número 2021004732 do 1 de outubro de 2021, acordouse aprobar inicialmente con condicións o PROXECTO DE URBANIZACIÓN DO ÁMBITO DO SUD-2 “A XENTIÑA”, MERA (SERANTES). Documento R. E. Nº 2021014232 do 26.08.2021. De conformidade co artigo 226.2 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. En Oleiros, 5 de outubro de 2021 Yanick El Fassi Leunda en funcións
13/10/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratos formalizados por esta Deputación Provincial da Coruña no mes de setembro de 2021

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de setembro de 2021 Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de Ssetembro de 2021. A Coruña, 1 de Outubro de 2021. O presidente O secretario xeral Valentín González Formoso José Luis Almau Supervía
13/10/2021 | Administración LocalMunicipal
A Coruña
Persoal
Anuncio publicación lista provisional proceso selectivo convocado para a cobertura de 121 prazas de Administrativa/o, promoción interna. C. E.2/20

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 5 de outubro de 2021, resolveuse o seguiente: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: Causas de exclusión, por non acreditar: a) Pertencer como persoal funcionario de carreira ao subgrupo C2 do Concello da Coruña. A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu novo nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 6 de outubro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
13/10/2021 | Administración LocalMunicipal
Val do Dubra
Resolución da Alcaldía núm.468/2021, do 6 de outubro, que corrixe erro de transcrición na núm.423/2021, de aprobación da liquidación das Taxas de SAF de dependencia de agosto de 2021

Por Resolución da Alcaldía núm.468/2021, do 6 de outubro, acordouse o seguinte: Que por Resolución da Alcaldía núm.423/2021, do 23 de setembro de 2021, aprobouse a liquidación da Taxa do SAF de libre concorrencia. Que no apartado de “ANTECEDENTES” da antedita Resolución da Alcaldía existe un erro de transcrición no relativo ó nome da traballadora social que emiteu o informe para o expediente de liquidación. Así que: Polo anteriormente exposto, no uso das atribucións que me outorga a lexislación do réxime local, RESOLVO que: Vista a existencia de débeda en concepto de prestación do servizo de axuda no fogar, na modalidade de dependencia, correspondente ó mes de agosto de 2021 por importe total de 2.063,87 €. Visto o informe emitido pola traballadora social, Alicia Margarita Martinez de Estarrona Clews, no que consta a relación de usuarios/as do antedito servizo, na que se inclúen as taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Vistas as liquidacións da Taxa pola prestación do servizo de axuda no fogar, modalidade de dependencia, elaboradas en base ós datos facilitados pola traballadora social.” Vista a existencia de débeda en concepto de prestación do servizo de axuda no fogar, na modalidade de dependencia, correspondente ó mes de agosto de 2021 por importe total de 2.063,87 €. Visto o informe emitido pola traballadora social, Jovana Lambru Akkerman, no que consta a relación de usuarios/as do antedito servizo, na que se inclúen as taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Vistas as liquidacións da Taxa pola prestación do servizo de axuda no fogar, modalidade de dependencia, elaboradas en base ós datos facilitados pola traballadora social.” Val do Dubra, 6 de outubro de 2021 O alcalde, José Manuel Varela Ferreiro
13/10/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 7 de outubro de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ordes (expediente IN407A 2020/200-1)

Acordo do 7 de outubro de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ordes (expediente IN407A 2020/200-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada instalación telecontrol MEI809 (apoio 54-2), no lugar das Mullerías, no concello de Ordes (expediente IN407A 2020/200-1), por resolución desta Xefatura Territorial, do 8 de setembro de 2021, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 25 de novembro de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Ordes, deducida da que se someteu a información pública no DOG do 10.6.2021, no BOP do 25.5.2021 e no xornal La Voz de Galicia do 3.6.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 7 de outubro de 2021. Isidoro Martínez Arca Xefe territorial da Coruña
13/10/2021 | Administración LocalMunicipal
Oleiros
Área Económica
Aprobación inicial de modificación da Ordenanza fiscal n.º 27, reguladora da taxa pola prestación de servizos urbanísticos

ANUNCIO Aprobación inicial de modificación da Ordenanza fiscaL n.º 27, reguladora da taxa pola prestación de servizos urbanísticos O Pleno do Concello, en sesión ordinaria que tivo lugar o 30 de setembro do 2021, adoptou acordo de modificación dos artigos 3.º, 6.º e 8.º da Ordenanza fiscal n.º 27, reguladora da taxa pola prestación de servizos urbanísticos. De conformidade co disposto no artigo 17 do RDL 2/2004, do 5 de marzo, polo que se aproba o texto refundido da Lei reguladora das facendas locais, e no artigo 49 da Lei 7/1985, reguladora das Bases de Réxime Local, ponse en coñecemento xeral que o citado acordo, co seu respectivo expediente, está exposto ó público na Intervención Xeral do Concello de Oleiros, sita en Avda. Francisca Herrera, 3, 15173 - Oleiros, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio, con fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, o acordo entenderanse elevado automaticamente a definitivo e se procederá á publicación do texto íntegro dos artigos modificados. Oleiros, a 6 de outubro de 2021. A ALCALDESA EN FUNCIÓNS Anthony Michael Boixareu Andreoni
13/10/2021 | Administración LocalMunicipal
Arteixo
Secretaría Xeral
Publicación da resolución número 2855/2021, relativa ao asunto &#8220; delegación das funcións da Alcaldía no primeiro tte. de alcalde dende as 15:00 horas do 5.10.21 até o 7.10.21 (incluido).-&#8221Publicación da resolución número 2855/2021, relativa ao asunto &#8220; delegación das funcións da Alcaldía no primeiro tte. de alcalde dende as 15:00 horas do 5.10.21 até o 7.10.21 (incluido).-&#8221

ANUNCIO.- Publicación da Resolución número 2855/2021, relativa ao asunto “DELEGACIÓN DAS FUNCIÓNS DA ALCALDÍA NO PRIMEIRO TTE. DE ALCALDE DENDE AS 15:00 horas do 5.10.21 até o 7.10.21 (incluido).-” EXPEDIENTE.- 2021/G003/003085 PROCEDIMIENTO.- Tramitación de Decretos Asunto: DELEGACIÓN DAS FUNCIÓNS DA ALCALDÍA NO PRIMEIRO TTE. DE ALCALDE DENDE AS 15:00 horas do 5.10.21 até o 7.10.21 (incluído).- Na Casa do Concello de Arteixo (A Coruña), o Alcalde-Presidente, D. Carlos Calvelo Martínez, ante min, Secretario Xeral, dita a presente Debido á ausencia do término municipal desta Alcaldía-Presidencia para asistir ao Congreso de Mobilidade Urbana Sostible, que se celebra en Bilbao os días 6 e 7 de Outubro do actual, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. PRIMEIRO.- Delegar no Primeiro Tenente de Alcalde do Concello de Arteixo, D. ADAY JESUS GIRARDI CURRIE, a totalidade das funcións da Alcaldía, dende as 15:00 horas do día 5.10.2021 até o día 7.10.2021 (incluido). SEGUNDO.- O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. En Arteixo, asinado dixitalmente polo Sr. Alcalde-Presidente, D. Carlos Calvelo Martínez, do que eu, D. Andres Mario Marval Brianso, como Secretario Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” Asinado dixitalmente.- José María Sánchez Novo (ALCALDE-ACCIDENTAL) En Arteixo a 6, de Outubro do 2021
13/10/2021 | Administración LocalMunicipal
A Coruña
Tesourería e Recadación
Anuncio de ingreso en voluntaria de taxas de mercados municipais e quioscos do 2º trimestre de 2021

Por Resolución do Concelleiro de Economía, Facenda e Réxime Interior, de data 05/10/2021, estableceuse o prazo de ingreso en voluntaria das Taxas por prestación de servizos, en mercados municipais e ocupación de terreos de uso público con quioscos, 2º trimestre do 2021, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r./Franxa 20 Baixo, de 8:00 a 14:00 horas ( de luns a venres). ENTIDADES COLABORADORAS: De 8:30 a 14:00 horas (de luns a venres). ABANCA BANCO SANTANDER BANCO SABADELL CAIXABANK BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, publicada no BOP nº 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. A Coruña, a 07 de outubro de 2021 O Concelleiro da Área de Economía, Facenda e Réxime Interior Fdo. José Manuel Lage Tuñas
13/10/2021 | Administración LocalMunicipal
Coristanco
Delegación de funcións para celebración de matrimonio civil

ANUNCIO En data 6/10/2021, por parte da Alcaldía do Concello de Coristanco asinouse o decreto con número 902/2021 derivado do expediente 2021/G003/000937 co seguinte contido: “Recibido expediente de matrimonio civil con número 7/2021 do Xulgado de Paz de Coristanco, para a celebración do matrimonio civil de don JAIRO ANDRES SABA ONA e dona NIVIA REJRAJ SELLS, o vindeiro 9 de outubro, ás 13.00 horas, e tendo en conta que por motivos persoais non podo celebrar dita cerimonia, delego as miñas funcións na concelleira deste Concello: dona Sandra Esther Josefa Guadalupe Fory Elera para que celebre a correspondente cerimonia. Logo de ver o disposto nos artigos 51 e seguintes do Código Civil no que se regula a celebración dos matrimonios. Visto o disposto nos artigos 21.3 da Lei 7/1985, do 2 de abril, reguladora das bases do Réxime Local; 43 e 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. En base ao anteriormente exposto, RESOLVO: Primeiro. –Delegar as miñas funcións para a celebración de dito matrimonio civil, a celebrar no salón de plenos deste concello o vindeiro sábado 9 de outubro, na concelleira desta corporación dona Sandra Esther Josefa Guadalupe Fory Elera. Segundo. –Notificar a presente resolución a interesada e ordear a publicación do presente acordo no BOP (Boletín Oficial da Provincia) da Coruña, en cumprimento do previsto legalmente. Terceiro. –Dar conta ao Pleno na vindeira sesión ordinaria que se celebre.” E para cumprir co acordado, remítese ao Boletín Oficial da Provincia para a súa publicación. Coristanco, 7 de outubro de 2021. O alcalde D. Juan Carlos García Pose
13/10/2021 | Administración LocalMunicipal
Val do Dubra
Anuncio de delegación de funcións da Alcaldía

ANUNCIO Por Decreto da Alcaldía n.º 466/2021, de data 6 de outubro de 2021, delegáronse as funcións da Alcaldía no primeiro tenente de alcalde do Concello, D. Antonio Maria Garchitorena Batto, durante o período comprendido entre o 7 ao 11 de outubro de 2021, o que en cumprimento do disposto nos artigos 44 e 47 do RD 2568/1986, do 28 de novembro, faise público para xeral coñecemento. En Val do Dubra, a 6 de outubro de 2021. O ALCALDE Asdo.: José Manuel Varela Ferreiro
13/10/2021 | Administración LocalMunicipal
Arteixo
Urbanismo
Aprobación definitiva de proxecto de equidistribución do ámbito da UA-9

URBANISMO Anuncio: Aprobación definitiva do Proxecto de Equidistribución do Ámbito da UA-9.- Expte.2019/U036/000001 (UA 9) Pola Xunta de Goberno Local, en sesión celebrada por medios telemáticos o xoves 30 de setembro de 2021, acordouse a aprobación definitiva do proxecto de equidistribución do ámbito da UA-9, aprobado inicialmente o 5/04/21 polo promotor, AURELIO JESUS CAÑETE DE CARDENAS LUGO O que se publica para xeral coñecemento aos efectos previstos no art.220. c do Decreto 143/2016, de 22 de setembro, que aproba o Regulamento da lei do solo de Galicia. Contra a presente Resolución, que pon fin á vía administrativa, pode interpor alternativamente recurso potestativo de reposición ante o Alcalde deste Concello, no prazo de UN MES a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas. Así mesmo, poderá interpor directamente recurso contencioso administrativo ante o Xulgado do Contencioso-Administrativo da Coruña, no prazo de DOUS MESES, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor recurso potestativo de reposición non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Asinado en Arteixo a 07/10/2021 D. Luís Alberto Castro Calvete Concelleiro Delegado en materia de Urbanismo e Patrimonio Decreto 1513/2021 do 07/06/2021.